Trentin-Sud Tiròl

Ël Trentin-Sud Tiròl (Trentino-Alto Adige an italian, Trentino-Südtirol an alman, Trentin-Südtirol an ladin) a l'é na region autònoma dl'Italia.
Sò cap-leu a l'é Trent. L'àutra sità a l'é Bolsan.
A conta 1.074.524 abitant e a l'ha na surfassa ëd 13.605,5 km².

 Geografìa 
Ël Trentin-Sud Tiròl as treuva ant ël nòrd dla nassion e a confin-a con ël Véneto a sud e a est, con la Lombardìa a sud e a òvest. A nòrd a confin-a con l'Àustria e a òvest con la Svìssera.
Ël 100% dla region a l'é fàit da brich.

 La Region Autònoma 
Ël Trentin-Sud Tiròl a l'é formà da doe provinse autònome: Trent e Bolsan.
Ël Consèj Regional a l'é nen elegiù, ma a l'é formà da l'union dij Consèj dle doe Provinse Autònome e as radun-a metà dle vòlte a Trent e metà dle vòlte a Bolsan.

 Aministrassion 
Ël Pressident dla Region dal giugn 2016 a l'é Arno Kompatscher, ch'a l'é 'dcò President dla Provinsa ëd Bolsan.
La pressidensa dla region a l'é n'ufissi pijà an alternansa dai doi pressident provinsaj.

 Popolassion e lenghe 
Ant la region a-i son tre grup étnich: alman (60%), italian (35%) e ladin (5%).

La provinsa ëd Trent a l'é apopré dël tut italian-a, con minoranse ladine (Val di Fassa e Val di Fiemme) e vej-almane (mochen e cimbrian).

La provinsa ëd Bolsan a l'é an magioransa (69,15%) alman-a; j'italian (26,47%) a son dzortut ant le sità (a son rivaje, an magioransa, dël perìod fassista). Ij ladin (4,37%) a son an Val Gardèna e an Val Badìa.

 Anliure esteriore 
 Sit istitussional